Önként, rutinszerűen semelyik emberi gyógyszer nem adható otthon az állatoknak, legalábbis állatorvosi beleegyezés nélkül biztosan nem. Kifejezetten veszélyesek az emberi láz-és fájdalomcsillapítók, ezek ugyanis számtalan bajt okozhatnak, nem ritkán gyomorvérzést, gyomorfekélyt, akár a gyomorfal perforációját (átlyukadását), nem beszélve a vesekárosító hatásukról is. A legtöbb gyógyszer beadását, szedésének elkezdését alapos állatorvosi vizsgálat előzi meg, így bármilyen panasz esetén mindenképpen keresse fel állatorvosát, még mielőtt hasraütésszerűen gyógyszeres kezelésben részesítené állatát.